**PIELIKUMS**

**Liepājas valstspilsētas pašvaldības**

 **domes 2021.gada 27.oktobra**

 **lēmumam Nr.404/13**

**Sadarbības līgums**

**par Covid-19** **vakcinācijas centra darbības nodrošināšanu**

**un ar to saistīto izdevumu atlīdzināšanu**

|  |  |  |
| --- | --- | --- |
| Rīgā  |  | DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS |

 **Latvijas Republikas Veselības ministrija**, valsts sekretāres Indras Dreikas personā, kura rīkojas saskaņā ar Ministru kabineta 2004.gada 13.aprīļa noteikumiem Nr. 286 “Veselības ministrijas nolikums” (turpmāk – VM),

 **Nacionālais veselības dienests**, direktora Āra Kasparāna personā, kurš rīkojas saskaņā ar Ministru kabineta 2011. gada 1. novembra noteikumiem Nr.850 “Nacionālā veselības dienesta nolikums” (turpmāk – NVD),

**Liepājas pilsētas pašvaldības iestāde “Liepājas pilsētas pašvaldības administrācija”**, kuru pārstāv izpilddirektors Ronalds Fricbergs un kurš rīkojas uz Liepājas valstspilsētas pašvaldības domes 2021. gada 27. oktobra lēmumu Nr.404/13 “Par sadarbības līguma slēgšanu ar Veselības ministriju un Nacionālo veselības dienestu” un likuma “Par pašvaldībām” pamata (turpmāk – Pašvaldība), turpmāk kopā saukti Puses, bet katrs atsevišķi Puse, ņemot vērā:

(1) nepieciešamību nodrošināt Covid-19 vakcinācijas centra (turpmāk – Vakcinācijas centrs) darbību Liepājas pilsētā periodā no 2021.gada 18. oktobra līdz 2021.gada 31. decembrim vai līdz citam periodam, par kuru Puses atsevišķi vienojas;

(2) Ministru kabineta 2021.gada 28.septembra noteikumu Nr.662 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – Noteikumi Nr. 662) 217.3. punktu;

(3) Ministru kabineta 2021. gada 8. oktobra ārkārtas sēdes protokola Nr. 67 (3. §) “Informatīvais ziņojums "Par Ministru kabineta 2021. gada 10. augusta sēdes protokollēmuma (prot. Nr. 55 92. §) 3. punktā dotā uzdevuma izpildi"” (21-TA-359) 2.punktu;

(4) Valsts pārvaldes iekārtas likuma 61.pantu;

noslēdz šādu līgumu (turpmāk – Līgums):

1. Pašvaldība apņemas:

# Nodrošināt telpas Vakcinācijas centra izveidei (turpmāk – Telpas) Līguma (1) punktā norādītajā vakcinācijas procesa laikā, kā arī veikt Telpu iekārtošanu atbilstoši Masveida vakcinācijas centru plānošanas vadlīnijām, ņemot vērā plānoto vakcinējamo skaitu, kā arī tam pakārtoto darba vietu skaitu, tajā skaitā nodrošinot:

# Telpu pieejamību arī cilvēkiem ar kustību traucējumiem;

# Telpu pielāgošanu vienvirziena apmeklētāju plūsmai vakcinācijas procesa laikā;

# Telpu aprīkošanu ar galdiem, krēsliem (arī uzgaidāmajā zonā), atkritumu urnām un elektrības pieslēguma vietām iepriekš ar vakcinācijas pakalpojumu sniedzēju saskaņotā apjomā un jaudās, kā arī konkrētās vietās. Ja Vakcinācijas centra darbības laikā (no 2021.gada 3.aprīļa līdz 2021.gada 31.augustam) tika iepirkts aprīkojums, Pašvaldība izmanto iepirkto aprīkojumu Vakcinācijas centra darbības nodrošināšanai no 2021. gada 16. oktobra līdz 31. decembrim;

# Telpu uzturēšanu, dezinfekciju, uzkopšanu katru dienu pēc vakcinācijas beigām un nepieciešamības gadījumā arī vakcinācijas procesa laikā;

# bezvadu interneta pieslēgumu Telpās;

# norāžu, kas atgādina par masku lietošanas un distancēšanās nepieciešamību, kā arī grīdas marķējumu (2 m distancēšanās atzīmes) izvietošanu Telpās;

# Telpu apsardzi - nodrošinot, ka tajā nevar iekļūt nepiederošas personas;

# Vakcinācijas centra administrējošu personālu, kas veic vakcinējamo personu sagaidīšanu, kustības plūsmas organizēšanu, kārtības nodrošināšanu un Vakcinācijas centra koordinēšanu.

# Sniegt cita veida atbalstu vakcinācijas procesa nodrošināšanai (piemēram, sniegt atbalstu vakcinācijas iestādēm izbraukuma vakcinācijas organizēšanā, veikt sabiedrības informēšanu par aktuālākajiem vakcinācijas jautājumiem, izplatot informāciju, u.c. pasākumus), iepriekš vienojoties ar VM un NVD par konkrētu atbalsta sniegšanas veidu un kārtību;

# Par pašu līdzekļiem sākotnēji segt izdevumus, kas rodas saistībā ar Vakcinācijas centra izveidi un darbības nodrošināšanu un cita veida atbalsta sniegšanu vakcinācijas procesa nodrošināšanai;

# Pēc VM vai NVD pieprasījuma saņemšanas VM norādītājā termiņā nodrošināt, ka Līguma 4.punktā norādītā institūcija sniedz VM detalizētu izdevumu posteņu atšifrējumu, kā arī visa veida informāciju un dokumentus saistībā ar Līguma izpildi un Vakcinācijas centra darbību;

# Pašvaldības tīmekļvietnē publicēt pārskatāmu informāciju par Vakcinācijas centra darbību;

# Katru mēnesi līdz 5.datumam iesniegt NVD informāciju par faktiskajiem izdevumiem, t.sk. par Telpu nomu, norādot katra izdevuma aprēķinu (turpmāk – informācija par izdevumiem) un dokumentus, kas apliecina Pašvaldības faktiskos izdevumus, kas radušies saistībā ar Vakcinācijas centra izveidi un darbības nodrošināšanu un cita veida atbalsta sniegšanu vakcinācijas procesa nodrošināšanai. Informācija par izdevumiem un dokumenti tiek sagatavoti un parakstīti ar drošu elektronisko parakstu, kas satur laika zīmogu, un nosūtīti uz Līguma 10.3.punktā norādīto elektroniskā pasta adresi.

1. VM apņemas:

# Līdz 2022. gada 15. janvārim (par 2021. gada oktobri, novembri un decembri), ņemot vērā Vakcinācijas centra darbības periodu, iesniegt pieprasījumu Vides aizsardzības un reģionālās attīstības ministrijai finansējuma pieprasīšanai no valsts budžeta līdzekļiem, ņemot vērā Pašvaldības iesniegtajos dokumentos norādīto informāciju;

# Nodrošināt Pašvaldības faktisko izdevumu, kas radušies saistībā ar Vakcinācijas centra darbības nodrošināšanu un cita veida atbalsta sniegšanu vakcinācijas procesa nodrošināšanai, apmaksu Ministru kabineta noteiktajā termiņā un kārtībā.

1. NVD apņemas:

# Izvērtēt Pašvaldību pieprasījumus par faktiskajiem izdevumiem, kas radušies saistībā ar Vakcinācijas centra darbības nodrošināšanu un cita veida atbalsta sniegšanu vakcinācijas procesa nodrošināšanai;

# Apkopot Līguma 1.6.punktā noteiktajā kārtībā no Pašvaldības saņemto informāciju un līdz katra mēneša 12.datumam iesniegt VM;

# Sniegt informatīvo un metodisko atbalstu Pašvaldībai, lai nodrošinātu Vakcinācijas centra efektīvu darbību.

1. Pašvaldības saistību izpildi, tajā skaitā informācijas sniegšanu NVD un VM īsteno Liepājas valstspilsētas pašvaldības iestāde “Liepājas pilsētas pašvaldības administrācija”.
2. Ja kādai no Pusēm radušās grūtības ar Līgumu uzņemto saistību izpildi, tā nekavējoties, bet ne vēlāk kā 5 (piecu) darba dienu laikā no minētā fakta konstatēšanas dienas informē par to pārējās Puses.
3. Lai nodrošinātu Līguma izpildi, Puses nozīmē pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:

# VM kontaktpersona: *Igors Belovs*, elektroniskā pasta adrese: igors.belovs@vm.gov.lv, tālr. nr. 67876005;

# NVD kontaktpersona atskaišu un finanšu jautājumos: *Dita Čudare*, elektroniskā pasta adrese: dita.cudare@vmnvd.gov.lv tālr. nr. 29913410; *Anita Zandovska*, elektroniskā pasta adrese: anita.zandovska@vmnvd.gov.lv, tālr. nr.67043735, 28356188;

* 1. Pašvaldības kontaktpersona: *Elīna Tolmačova*, e-pasta adrese: elina.tolmacova@liepaja.lv, tālr. nr. 28691133.
1. Līgums stājas spēkā ar tā parakstīšanas dienu un ir spēkā līdz pilnīgai un abpusējai saistību izpildei.
2. Visi strīdi sakarā ar Līguma izpildi starp Pusēm risināmi pretenziju kārtībā – rakstiskas pretenzijas izskatāmas 5 (piecu) dienu laikā pēc to saņemšanas. Ja strīds iepriekšminētajā veidā nav atrisināms, tas izspriežams tiesas ceļā saskaņā ar Latvijas Republikā spēkā esošajiem normatīvajiem aktiem.
3. Līgums ir sagatavots elektroniskā dokumenta veidā uz 3 (trīs) lapām un parakstīts ar drošu elektronisko parakstu, kas satur laika zīmogu.
4. Pušu rekvizīti:

|  |  |
| --- | --- |
| **10.1. VM**Brīvības iela 72 k-1, Rīga LV-1011Reģ. Nr. 90001474921Valsts kasenorēķinu konts: LV17TREL2290562020000kods: TRELLV22telefons: +37167876000e-pasta adrese: vm@vm.gov.lv\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Dreika | **10.2. Pašvaldība:****Liepājas pilsētas pašvaldības iestādes “Liepājas pilsētas pašvaldības administrācija” personā**Adrese: Rožu iela 6, Liepāja, LV-3401Reģ. Nr. 90000063185Banka: A/S SEB Bankanorēķinu konts: LV70UNLA0021300001110bankas kods: UNLALV2Xtelefons: 63404744e-pasta adrese: dome@liepaja.lv\_\_\_\_\_\_\_\_\_\_\_\_\_\_\_\_\_R. Fricbergs  |
| **10.3. NVD:**Cēsu iela 31 k-3, Rīga, LV-1012Reģ. Nr. 90009649337Valsts kasenorēķinu konts: LV53TREL2290674014000kods: TRELLV22telefons: +37167043700e-pasta adrese: nvd@vmnvd.gov.lv\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ā.Kasparāns |  |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU